Wiktor Andrijowyč Jušćenko

Wiktor Andrijowyč Jušćenko  ( Вiктор Андрiйович Ющенко; * 23. februara 1954 w Choružiwce, Nedryhajliwskyj rajon, Sumska oblasć, Ukraina, Sowjetski zwjazk) je ukrainski politikar.

Wot lěta 1999 hač do 2001 běše z premierministrom Ukrainy a po oranžojtej rewoluciji w zymje 2004/05 wot 23. januara 2005 hač do 23. februara 2010 třeći prezident Ukrainy. Wón chcyše Ukrainu do zapada wjesć, ju Europskej uniji přibližeć a wupraješe so raznje za přistup do NATO, wosebje po nadpadźe Ruskeje na Georgisku.

We wólbach dnja 17. januara 2010 dósta Jušćenko jenož 5,45 % wotedatych hłosow a docpě z tym pjate městno a najniši wuslědk amtěrowaceho prezidenta po njewotwisnosći 1991. Z naslědnikom sta so jeho přećiwnik z lěta 2004, wjednik proruskeje opozicije Wiktor Janukowyč.

 Wotkaz 

Kategorija:Muž
Kategorija:Rodź. 1954
Kategorija:Ukrainjan
Kategorija:Politikar (20. lětstotk)
Kategorija:Politikar (21. lětstotk)
Kategorija:Prezident Ukrainy